**אסף יעקב הרץ** (נולד ב-13 בדצמבר 1991) הוא שחקן, מוזיקאי, רקדן וזמר ישראלי.

ביוגרפיה
--------

הרץ הוא בוגר תיכון "היובל" בהרצליה ובוגר "להקת על הבמה" והתיאטרון של העיר.

בין השנים 2011–2013 גילם את גדי צימבל במשך שלוש העונות של סדרת הנעורים של Yes, "אליפים" בערוץ הילדים.

בשנת 2012 זכה הרץ במקום הראשון בתוכנית הריאליטי "רוקדים עם כוכבים" לצד הרקדנית מאשה טרויאנסקי. באותה שנה השתתף בפסטיגל.

בקיץ 2013 הנחה את תוכנית הקיץ של ערוץ הילדים "הבנים והבנות" לצדו של עומר דרור. באותה שנה נבחר לפרזנטור של רשת נעלי TOGO לצד עדי הימלבלוי, עם סכום של 80,000 דולר לשנה. באותה שנה השתתף בסרט הקולנוע "שש פעמים", שזכה לשבחים רבים.

הוא שיחק בתיאטרון הרצליה במחזה "החתול במגפיים". כמו כן שיחק במחזות "Welcome to the 60’s", "החוש השישי", "סוד הגן הנעלם", "שמשון ודלילה", "צ'כונה", "חשמלית ושמה תשוקה", "מזריץ" ו"הנחשול". השתתף עם עומר דרור בשעשועון "כלוב הזהב" בסבב ה-V.I.P.

בשנת 2014 הופיע הרץ עם רועי ראמי, רון בקל, יובל גנץ ועומרי שני, בסיבוב הופעות משלו. באותה שנה הוא לוהק למופע "המגזימנים" לצידם של דנה פרידר, איזי ועמית פרקש עם שירים של עוזי חיטמן. בחנוכה אותה שנה הופיע בהצגה "עמי ותמי - הרפתקה מתוקה" לצד ליאור כהן וניקול ראידמן וגילם את עמי.

בשנים 2016-2014, שיחק בתפקיד ראשי בסדרה "שכונה" במשך שתי עונות בערוץ ניקלודיאון למנויי HOT אותה יצר גיורא חמיצר. בסדרה הוא מגלם את דמותו של איתן שרוני.

בחנוכה 2015 הופיע הרץ במחזמר "המכבים" בתפקיד שמעון, לצד לי בירן, דנה פרידר ורינת גבאי. בחנוכה 2017 גילם את אלאדין במחזמר "אלאדין והנסיכה יסמין".

בשנים 2017–2018 גילם תפקיד משני בעונות 2–3 בסדרת הטלוויזיה "ג'ינג'י".

בשנת 2019 גילם הרץ את דמותו של איתן שפי במחזמר המבוסס על הסרט באותו שם "אפס ביחסי אנוש" בתיאטרון בית ליסין.

ב-2022 גילם את תפקיד סולן מקהלת הרבנות הצבאית בסדרה "שישו ושמחו", ששודרה בכאן 11.

ב-2023 היה אורח בתוכנית ראשונה של "עכשיו קרוב".

חיים אישיים
-----------

ביולי 2022 החל הרץ בתהליך של חזרה בתשובה. בפברואר 2023 פרסם תמונה שלו במרכז חב"ד העולמי – 770, עם כיפה וזקן.

ב-4 ביוני 2023 הרץ נישא להדר קניאל.

פילמוגרפיה
----------

| שנה | סדרה/סרט/מופע | תפקיד | הערות |
| --- | --- | --- | --- |
| 2011-2013 | אליפים | גדי צימבל | תפקיד ראשי |
| 2012 | פסטיגל (מופע) | סטארטר | תפקיד ראשי |
| 2012 | רוקדים עם כוכבים | זוכה | עונה שביעית |
| 2013 | שש פעמים (סרט) | אייל | תפקיד משני |
| 2013 | הבנים והבנות | מנחה | עונה ראשונה |
| 2014 | המגזימנים (מופע) | עצמו | תפקיד ראשי |
| 2014 | עמי ותמי (מחזמר) | עמי | תפקיד ראשי |
| 2014-2016 | שכונה | איתן שרוני | תפקיד ראשי |
| 2015 | המכבים (מחזמר) | שמעון | תפקיד ראשי |
| 2016 | מרי לו (מחזמר) | גבריאל | תפקיד ראשי |
| 2017 | אלאדין והנסיכה יסמין (מחזמר) | אלאדין | תפקיד ראשי |
| 2018-2017 | ג׳ינג׳י | רני מדר | תפקיד משני |
| 2019 | אפס ביחסי אנוש (מחזמר) | איתן שפי | תפקיד משני |
| 2022 | שישו ושמחו | דודי זילברנגל |  |

קישורים חיצוניים
----------------

ויקישיתוף מדיה וקבצים בנושא **אסף הרץ** בוויקישיתוף
* אסף הרץ, ברשת החברתית אינסטגרם
* אסף הרץ, במיזם "אישים" לתיעוד היצירה הישראלית
* אסף הרץ, במסד הנתונים הקולנועיים IMDb (באנגלית)
* ערן סויסה, "אני רק בתחילת הדרך", באתר ישראל היום
* סרטונים אסף הרץ מתארח בסבב בנט, באתר YouTube
* משה אבוטבול ועמית שאטו, אסף הרץ וליאור כהן מתארחים ב"הסוכה של פרוגי", באתר פרוגי, 8 באוקטובר 2014
* יערה יעקב, ‏"אני לא כוכב ילדים", באתר ‏מאקו‏, 24 באוגוסט 2016

הערות שוליים
------------

1. ↑  מיקי לוין, "רוקדים עם כוכבים": אסף הרץ ומאשה טרויאנסקי ניצחו, באתר nrg‏, 21 ביולי 2012
2. ↑  ערן בר-און, אסף הרץ ומאשה זכו ב"רוקדים עם כוכבים", באתר ynet, 21 ביולי 2012
3. ↑  "רוקדים עם כוכבים": אסף הרץ זכה גמר העונה השביעית, באתר וואלה!‏, 21 ביולי 2012
4. ↑  רן בוקר, מנחי הפסטיגל הבא - אלי ומריאנו, באתר ynet, 16 במאי 2012
5. ↑  רשת נעלי TOGO MEN, בחרה בשחקן אסף הרץ להיות הפרזנטור הגברי הראשון שלה
6. ↑  איציק אוחנה, ‏אסף הרץ מספר על המהפך: כך חזרתי בתשובה | האזינו, באתר כיכר השבת, 6 במרץ 2023;  
וואלה! תרבות‏, המהפך המפתיע של אסף הרץ: צפו בשחקן אחרי החזרה בתשובה, באתר וואלה!‏, 6 בפברואר 2023
7. ↑  איציק אוחנה, מהיכלי הקולנוע לציצית וכיפה: המהפך המפתיע של השחקן והזמר, באתר כיכר השבת, ‏6 בפברואר 2023 (בעברית)
8. ↑  ענבל חייט, מזל טוב: אסף הרץ נישא לבת זוגו, אתר ישראל היום, 4 ביוני 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010651214905171
* VIAF: 1294164120376010470000
* WorldCat (עם VIAF): 1294164120376010470000

 |